Polisi camddefnyddio sylweddau a chyffuriau

Ffederasiwn Talaerau

 

Cymeradwywyd: Mawrth 2012

Adolygwyd: Mawrth 2021

Pennaeth: Glenda Evans

Cadeirydd: Meleri Morris

**Ysgol Brynaerau ag Ysgol Talysarn**

**Polisi Atal Camddefnyddio Sylweddau**

|  |  |
| --- | --- |
| Enw’r Ysgol | Ysgol Brynaerau  Ysgol Talysarn |
| Enw’r Polisi | Polisi Atal Camddefnyddio Sylweddau |
| Dyddiad y cymeradwywyd y polisi yn ffurfiol gan y corff llywodraethol: | Mawrth 2012 |
| Dyddiad y daw’r polisi i rym: | Mawrth 2012 |
| Dyddiad(au) adolygu: | Gwanwyn 2015, Gwanwyn 2018, Gwanwyn 2021 |
| Pwy sy’n gyfrifol am weithredu’r polisi: | Pennaeth/Staff/Corff Llywodraethol |
| Llywodraethwr a enwyd: | Mrs Meleri Morris |
| Arwyddwyd: (pennaeth) | Mrs Glenda Evans |
| Arwyddwyd: (Cadeirydd y corff llywodraethol) | Mrs Meleri Morris |

**1. Nodau ac amcanion y polisi**

Nod ein hysgol yw:

* Darparu cwricwlwm camddefnyddio sylweddau eang a chytbwys sy’n hyrwyddo datblygiad ysbrydol, moesol, diwylliannol, meddyliol, emosiynol a chorfforol bob disgybl ac yn eu paratoi ar gyfer y cyfleoedd, cyfrifoldebau a heriau bywyd fel oedolyn. Anelwn i fod yn sensitif a pharchu gwahaniaethau tra’n galluogi disgyblion i ddeall y risgiau sy’n gysylltiedig â defnyddio a chamddefnyddio sylweddau
* Darparu dull safonedig o reoli achosion sy’n ymwneud â sylweddau gydag ystyriaeth ofalus o’n goblygiadau; i amddiffyn lles yr ysgol gyfan a rhoi negeseuon priodol i staff, rhieni/gofalwyr a disgyblion, gan sicrhau fod bob achos yn cael ei drin gyda chysondeb
* Darparu amgylchedd di-fwg diogel i bawb

**2. Cysylltiadau i ganllawiau cenedlaethol a pholisïau ysgol eraill**

Datblygwyd y polisi hwn trwy gyfeirio at y dogfennau canlynol gan Lywodraeth Cymru:

* Gweithio gyda’n Gilydd i Leihau Niwed - Strategaeth Camddefnyddio Sylweddau Cymru 2008 – 2018
* Canllawiau drafft ar Addysg Camddefnyddio Sylweddau (2012)
* Fframwaith Addysg Bersonol a Chymdeithasol (2008)
* Fframwaith ar gyfer Dysgu Plant i rai 3 i 7 Oed yng Nghymru (2008)
* Rheoliadau Mangreoedd ayyb Di-fwg (Cymru) 2007
* Trechu Troseddu Mewn Ysgolion - Protocol i’r Heddlu’n Cefnogi Ysgolion gyda Digwyddiadau o Droseddu ac Anhrefn. Dogfen Gyfeirio ar Gyfer Athrawon (2012)
* Trefniadau Amddiffyn Plant Cymru Gyfan (2008)

Ni ddylid edrych ar y polisi hwn yn ynysig gan fod ganddo gysylltiadau clir gyda’r polisïau ysgol canlynol:

-Ymddygiad da

-Rhoi Meddygyniaeth

-Gwrth-fwlio

- Iechyd a Diogelwch

-Asesiadau Risg

-Ymweliadau Ysgol

-Addysg Bersonol a Chymdeithasol

-Cynllun Cydraddoldeb

-Disgyblu Staff

-Polisi Ysmygu Cyngor Gwynedd

-Polisi Camddefnyddio Alcohol a Sylweddau Cyngor Gwynedd

**3. Diffiniadau a therminoleg**

Y diffiniad safonol o gyffur neu sylwedd a ddefnyddir ar gyfer y polisi hwn yw - *‘Sylwedd yw rhywbeth mae pobl yn ei gymryd i newid y ffordd maent yn teimlo, meddwl neu ymddwyn’(*Cenhedloedd Unedig). At bwrpas y polisi hwn mae hyn yn cynnwys ystod eang o sylweddau, cyfreithlon ac anghyfreithlon. Mae hyn yn cynnwys:

* Tybaco
* Alcohol
* Meddyginiaeth dros y cownter
* Meddyginiaeth presgripsiwn yn unig megis steroidau anabolic a benzodiazepines
* Sylweddau anghyfreithlon

O dan y Ddeddf Camddefnyddio Cyffuriau 1971 mae’r canlynol yn droseddau:

* Meddiant o gyffur rheoledig yn anghyfreithlon
* Meddiant o gyffur rheoledig gyda bwriad i’w gyflenwi
* Cyflenwi neu gynnig cyflenwi cyffur rheoledig (hyd yn oed pan na ofynnir am arian am y cyffur)
* Caniatáu i adeiladau rydych yn eu meddiannu neu reoli i gael eu defnyddio yn anghyfreithlon i gynhyrchu neu gyflenwi cyffuriau rheoledig

**4. Eithriadau i’r Polisi**

Er nad oes lle i sylweddau yn ein hysgol, mae achosion ble gallai rhai sylweddau fod yn ein hysgol yn gyfreithlon:

* **Meddyginiaethau**: caniateir defnyddio meddyginiaethau presgripsiwn a dros y cownter pan fônt yn cael eu hawdurdodi trwy lythyr gan riant i’n hysgol at ddefnydd y disgybl yn unig. Mae gennym *bolisi gweinyddu meddyginiaeth*. Os yw disgyblion yn cyflenwi cyffuriau presgripsiwn i eraill yn yr ysgol, maent yn gweithredu yn anghyfreithlon ac felly bydd y polisi hwn yn weithredol.
* **Sylweddau anweddol**: y rhai a ddefnyddir gan adrannau penodol yn ein hysgol er mwyn dysgu.
* **Alcohol**: **Ni chaniateir alcohol mewn unrhyw ddigwyddiad yn yr ysgol.**

**5. Datblygu’r polisi**

Addaswyd y polisi hwn o dempled a ddatblygwyd gan yr awdurdod addysg , sydd wedi ymgynghori gyda:

* Swyddogion Heddlu Cymunedol Ysgolion
* Cydlynwyr Ysgolion Iach
* Iechyd a Diogelwch
* Gwasanaeth Nyrsio Ysgolion
* Ysgolion
* Iechyd Cyhoeddus Cymru
* Adnoddau Dynol

Fel ysgol rydym wedi ymgynghori gyda:

* Staff – gofynnwyd am adborth gan staff trwy gyfarfodydd
* Rhieni/gofalwyr – gofynnwyd am adborth gan rieni trwy llythyrau.
* Disgyblion – gofynnwyd am farn disgyblion trwy’r cyngor ysgol
* Llywodraethwyr – cafwyd adborth a chymeradwyaeth mewn cyfarfod

**6. Cyfrifoldebau allweddol**

|  |  |
| --- | --- |
| Gweithredu’r polisi a rheoli achosion neu drefniadau disgyblaethol | Pennaeth  (llywodraethwyr os oes angen) |
| Ail unigolyn a enwyd yn absenoldeb y pennaeth | Mrs Sara Thomas |
| Addysg camddefnyddio sylweddau | Glenda Evans |
| Diogelu Plant | Glenda Evans |

I gydymffurfio gyda’r polisi, bydd y pennaeth yn:

* Cadw trosolwg o lunio ac adolygu’r polisi hwn a sicrhau fod y llywodraethwyr, staff, rhieni/gofalwyr a’r disgyblion yn ei ddeall
* Cynnal gwyliadwriaeth dros adeiladau a thir yr ysgol trwy’r timau dyletswydd yn gweithredu hyd eithaf eu gallu
* Sefydlu systemau i oruchwylio a chydlynu digwyddiadau camddefnyddio sylweddau
* Cadw cofnod o bob achos o gamddefnyddio sylweddau
* Dilyn unrhyw gyngor gan y Swyddog Heddlu Cymunedol Ysgol ac ymgynghori’n agos gyda hwy i sicrhau fod eu polisi cytûn ar gyfer ymdrin ag o achosion o gamddefnyddio sylweddau anghyfreithlon a allai godi

Bydd y cydlynydd ABCh yn gyfrifol am:

* Llunio’r rhaglen astudio a thrafod gyda chydweithwyr i sicrhau darpariaeth ar draws yr ysgol
* Ymdrin ag anghenion datblygiad proffesiynol staff sy’n cyflwyno’r rhaglen
* Trafod gydag asiantau allanol a chydlynu eu cefnogaeth gyda’r rhaglen addysgu camddefnyddio sylweddau
* Monitro ac arfarnu’r rhaglen astudio a’r adnoddau a ddefnyddir
* Ymgynghori gyda disgyblion ynglŷn â beth maent ei angen neu yr hoffent ei ddysgu
* Trafod gyda’r arweinwyr gwyddoniaeth i sicrhau fod yr holl ofynion statudol yn cael eu cyfarfod

**7. Ble mae’r polisi yn berthnasol?**

NI chaniateir camddefnyddio sylweddau (gan gynnwys tybaco ac alcohol) mewn unrhyw ran o’r ysgol. Mae hyn yn cynnwys y ceginau, derbynfa, ystafell staff, tiroedd yr ysgol (e.e. maes parcio, gerddi, caeau etc) pan fyddant yn ffurfio rhan o dir yr ysgol.

**7.1 Adeiladau a thiroedd yr ysgol**

* Ni chaniateir ysmygu o fewn yr ysgol neu diroedd yr ysgol neu unrhyw le arall tu allan i’r ysgol sy’n agos, ble gall mwg effeithio ar eraill neu bortreadu delwedd negyddol o’r ysgol
* Bydd arwyddion dim ysmygu sy’n cydymffurfio hefo’r *Rheoliadau Mangreoedd ayyb Di-fwg (Cymru) 2007* yn cael eu harddangos mewn lle amlwg yn ymyl neu ym mhob mynedfa i adeilad yr ysgol
* Defnyddir arwyddion eraill mewn rhannau eraill o’r ysgol a’r tiroedd (e.e. yn ymyl gatiau’r ysgol, o gwmpas tiroedd yr ysgol) i atgoffa pawb ein bod yn ysgol ddi-fwg

**7.2 Cerbydau**

* Yn unol â’r *Rheoliadau Mangreoedd ayyb Di-fwg (Cymru) 2007* ni chaniateir ysmygu mewn unrhyw gerbyd ysgol ac ni chaniateir ysmygu mewn unrhyw gerbyd masnachol sy’n cludo disgyblion ar deithiau/tripiau
* Gofynnir i’n staff beidio ag ysmygu yn eu cerbydau eu hunain, pan gludir teithwyr ar ran yr ysgol
* Bydd rhieni/gofalwyr sy’n cludo disgyblion i ac o ddigwyddiadau ysgol yn cael eu hatgoffa ynglŷn â pholisi’r ysgol a gofynnir iddynt gydymffurfio

**8. Pryd mae’r polisi hwn yn berthnasol?**

Mae trefniadau ac ymarferion y polisi hwn yn berthnasol 24 awr y dydd, 7 diwrnod yr wythnos, gan gynnwys:

* I bob sesiwn cyn ac ar ôl ysgol
* Cyfarfodydd neu ddigwyddiadau a fynychir gan staff yr ysgol fel rhan o’u gwaith a/neu rieni ac ymwelwyr i gyfarfodydd/digwyddiadau o’r fath. Er enghraifft mabolgampau, ffeiriau ysgol, nosweithiau rhieni etc.
* Ymweliadau ysgol addysgol
* Cludiant ysgol

**9. I bwy mae’r polisi yn berthnasol?**

Mae’r polisi yn berthnasol i’r holl staff addysgu - parhaol, dros dro, llawn neu ran amser a llanw; athrawon peripatetig; staff cefnogi; staff ffreutur; gofalwyr a glanhawyr; staff gweinyddol; myfyrwyr; contractwyr; rhieni/gofalwyr; ymwelwyr; asiantau allanol; aelodau pwyllgor megis llywodraethwyr; CrhA; y cyhoedd; gwirfoddolwyr; a bob disgybl sy’n defnyddio adeiladau neu gerbydau'r ysgol.

**10. Hyrwyddo’r polisi**

* Bydd agweddau ar y polisi hwn yn cael eu cynnwys yn ein prosbectws ysgol, gwefan yr ysgol, llawlyfr staff a llawlyfr llywodraethwyr
* Gofynnir i asiantau allanol sy’n cefnogi addysg camddefnyddio sylweddau weithio i’r polisi hwn
* Bydd copïau llawn o’r polisi ar gael ar gais

**11. Cyflwyno addysg camddefnyddio sylweddau**

Nod ein haddysg camddefnyddio sylweddau yw grymuso disgyblion i wneud penderfyniadau cyfrifol, addas am sylweddau a ddefnyddir a/neu a gamddefnyddir mewn cymdeithas. Rydym yn cydnabod ein bod yn byw mewn cymdeithas amrywiol ac mae disgyblion yn dod o amrywiaeth o gefndiroedd teuluol. Bydd ein rhaglen yn anfeirniadol heb ystrydebu a stigma. Ni ddylid credoau ac agweddau personol staff neu asiantau allanol yn dylanwadu ar ein rhaglenni addysg.

**11.1 Cyfnod Sylfaen**

Bydd addysg camddefnyddio sylweddau yn y cyfnod sylfaen yn y cyfnod sylfaen yn ymdrin â’r ffaith fod “holl feddyginiaethau yn gyffuriau ond nid yw holl gyffuriau yn feddyginiaethau” yn ogystal â materion diogelwch. Fe’i addysgir o fewn cyd-destun datblygiad personol a chymdeithasol, lles ac amrywiaeth diwylliannol ac nid fel pwnc ar ei ben ei hun. Datblygir sgiliau ar draws sawl maes dysgu'r cyfnod sylfaen gan gynnwys: datblygiad personol a chymdeithasol, lles ac amrywiaeth diwylliannol, datblygiad corfforol a gwybodaeth a dealltwriaeth o’r byd. Fel gyda bob agwedd ar ddysgu yn y cyfnod sylfaen cyflwynir addysg camddefnyddio sylweddau trwy gydbwysedd rhwng dysgu trwy brofiad strwythuredig, gweithgareddau a ddechreuir gan ddisgyblion a’r rhai a gyfarwyddir gan ymarferwyr.

**11.2 Cyfnod Allweddol 2 (CA2)**

Bydd y prif ganolbwynt ar gynnal diogelwch personol yng nghyd-destun tybaco, alcohol a chyffuriau cyfreithlon/anghyfreithlon eraill. Bydd y cydlynwyr ABCh a gwyddoniaeth yn gyfrifol am gyflwyno addysg camddefnyddio sylweddau a rhoi cefnogaeth i athrawon dosbarth. Fel arfer bydd athrawon dosbarth yn gyfrifol am ddarparu’r rhaglen, ynghyd â chyfraniad sylweddol gan Swyddog Heddlu Cymunedol Ysgolion.

**11.3 Adnoddau a chefnogaeth asiantau/mentrau allanol**

O dro i dro byddwn yn gweithio gyda mentrau priodol i gyfrannu at agweddau penodol o’r rhaglen. Gofynnir iddynt weithio o fewn cynnwys y polisi hwn.

|  |  |
| --- | --- |
| *Cyfnod Sylfaen* | *Cyfnod Allweddol 2* |
| * Swyddog Heddlu Cymunedol Ysgolion * Paid Cyffwrdd Dweud * Diwrnod Dim Ysmygu * Amser cylch * Amgylchedd dysgu – doctor, fferyllfa etc | * Swyddog Heddlu Cymunedol Ysgolion * Paid Cyffwrdd Dweud * Diwrnod Dim Ysmygu * Amser cylch * Bygiau Baco! * Pentreperyglon |

**11.4 Datblygiad proffesiynol parhaus**

* Bydd staff yn cael cyfle i fynd ar gyrsiau priodol
* Bydd staff yn gwrando ar sesiynau a gyflwynir gan asiantau allanol
* Bydd ymarfer da yn cael ei rannu trwy arsylwadau dosbarth, cymunedau dysgu proffesiynol a thrafodaethau mewn cyfarfodydd staff

**11.5 Addysg rhieni**

* Gadawn i rieni wybod pryd fydd asiantau allanol yn rhan o gyflwyno sesiynau
* Byddwn yn cynnal digwyddiadau addysg i rieni pan fo angen (er enghraifft o ganlyniad i ddigwyddiadau neu adolygu’r polisi)

**12. Rheoli achosion o gamddefnyddio sylweddau**

**12.1 Math o achosion**

Gall achosion ddigwydd yn annisgwyl felly mae gennym ganllawiau manwl i gefnogi staff i gymryd y camau priodol. Gall achosion o gamddefnyddio sylweddau ymwneud â disgyblion, aelodau o staff, rhieni/gofalwyr neu oedolion eraill. Gallai’r math o achos gynnwys: darganfod cyffuriau neu offer cyffuriau ar y safle; amheuaeth, si neu honiad ynghylch gweithgareddau unigolyn; datguddiad am gamddefnyddio sylweddau ar y safle/gweithgaredd ysgol; defnydd neu arwyddion a symptomau o gamddefnyddio sylweddau; gwerthu neu ddelio sylweddau neu feddiant o sylweddau. Bydd bob achos yn cael ei drin yn ddifrifol a dywedir wrth y pennaeth. Gyda phenderfyniadau ynglŷn â’r camau priodol i’w cymryd, lles a diogelwch y disgyblion a’r ysgol gyfan fydd y flaenoriaeth gyntaf. Os ymddengys fod unrhyw un yn sâl neu’n anniogel o ganlyniad i gamddefnyddio sylweddau, bydd trefniadau cymorth cyntaf yn cael eu dilyn. Os amheuir fod disgybl wedi dioddef, neu mewn perygl o ddioddef niwed sylweddol, bydd trefniadau diogelu yn cael eu dilyn. Pan fo gweithgarwch troseddol yn cael ei ddatgelu neu ei amau byddwn yn hysbysu’r Swyddog Heddlu Cymunedol Ysgolion ynglŷn â’r mater. Am ganllawiau manylach edrychwch ar **ATODIAD 1 a 2.**

**12.2 Ymwneud yr Heddlu**

Mae tri phrif lefel o ymateb y gall yr heddlu ei ddarparu wrth ymateb i achosion o gamddefnyddio sylweddau: 1) casglu a gweinyddu unrhyw sylweddau a amheuir; 2) ymchwiliad partneriaeth; a 3) ymchwiliad ffurfiol gan yr heddlu. Ar gyfer BOB achos o gamddefnyddio sylweddau bydd yr ysgol yn cynnwys swyddog heddlu cymunedol yr ysgol ac nid yr heddlu argyfwng. Os nad ydynt ar gael ac os yw’r sefyllfa yn un frys yna efallai y bydd angen galwad 999 i gael ymateb cynt. Er enghraifft pan fydd rhiant ar fin gyrru eu plentyn adref ac amheuir nad ydynt yn ffit i wneud hyn oherwydd meddwdod.

**12.3 Trefniadau ar gyfer rheoli achos sy’n ymwneud â disgyblion (ATODIAD 1)**

Bydd staff sy’n dod yn ymwybodol o anawsterau a/neu achosion sy’n ymwneud â disgyblion a sylweddau yn hysbysu’r pennaeth. Bydd yr ymateb yn dibynnu ar y math a’r lefel o risg, gyda rhai sefyllfaoedd yn gofyn am gamau brys ac eraill angen amser i asesu gwybodaeth, ceisio cyngor ac ymwneud asiantau eraill. Ym mhob achos mae diogelwch y disgyblion yn flaenoriaeth. Bydd rhieni/gofalwyr yn cael eu hysbysu oni bai fod pryderon diogelu. Mae enghreifftiau o achosion a sut i’w rheoli yn atodiad 2.

**12.4 Trefniadau ar gyfer ymdrin â disgybl ar ôl digwyddiad**

Mae cyffuriau ac alcohol yn effeithio ar ymddygiad. Ni fydd y ffaith fod cyffuriau neu alcohol wedi achosi i ddisgybl ymddwyn yn amhriodol yn cael ei weld fel ffactor lliniarol – bydd yr ymddygiad yn cael ei drin gan ddefnyddio ein *Polisi Ymddygiad.*

Nid ein swyddogaeth ni yw darparu gofal meddygol i’r rhai sydd o dan ddylanwad diod neu gyffuriau. Os yw disgybl mewn perygl oherwydd cyflwr meddyliol diffygiol, cysylltir â’r rhieni/gofalwyr a bydd rhaid iddynt gymryd rheolaeth o’u plentyn. Os yw hynny yn aflwyddiannus, gofynnir i unrhyw gyswllt brys gynorthwyo. Fel arall cysylltir â’r Gwasanaethau Cymdeithasol a’r Swyddog Heddlu Cymunedol Ysgolion am gyngor.

Ni fydd disgybl yn cael ei ryddhau i gerdded, beicio neu ddal y bws adref os oes pryder am nam meddyliol o ganlyniad i unrhyw sylwedd.

**12.5 Trefn ar gyfer ymdrin ag oedolion (nid staff) (ATODIAD 2)**

Pan amheuir fod rhiant/gofalwr neu ymwelydd â’r ysgol o dan ddylanwad sylwedd ar dir yr ysgol gofynnir iddynt adael yn syth. Bydd diogelwch y rhiant/gofalwr neu’r ymwelydd yn cael ei sicrhau, gyda goruchwyliaeth pe bai angen. Mewn achosion ble rydym yn amau camddefnyddio sylweddau (meddiant, defnydd, cyflenwi) byddwn yn hysbysu’r Gwasanaethau Cymdeithasol ac os bydd sylweddau anghyfreithlon, hysbyCyngor y Swyddog Heddlu Cymunedol Ysgolion. Os yw oedolyn yn ysmygu ar safle’r ysgol gofynnir iddynt ddiffodd y sigarét neu adael y safle.

Pan amheuir fod rhieni/gofalwyr sy’n cyrraedd yr ysgol i gasglu disgyblion yn feddw neu’n ymddangos fel petaent o dan ddylanwad sylwedd, ni fydd y disgybl yn cael ei ryddhau i’w gofal (yn enwedig os ydynt yn gyrru). Byddwn yn ceisio trefnu i gyswllt arall a enwyd ddod i gasglu’r disgybl. Fodd bynnag, os yw’r rhiant/gofalwr yn mynd yn ymosodol byddwn yn ffonio 999. Mae hyn yn unol â’n *Polisi Diogelu.*

**12.6 Trefn ar gyfer darganfod cyffuriau neu daclau cyffuriau ar dir yr ysgol (Atodiad 2)**

Pan ddarganfyddir neu gesglir sylwedd posib o fewn ffiniau’r ysgol, byddwn yn dilyn *Polisi Trechu Troseddu mewn Ysgolion*:

* HysbyCyngor y pennaeth
* Os yw rhywun mewn gwir berygl neu’n debygol o fod mewn risg o niwed – ffoniwch 999
* Cysylltwch â Swyddog Heddlu Cymunedol yr ysgol i gael gwared ohono a chael cyngor ynglŷn â’r camau i’w cymryd yn y dyfodol
* Os nad yw swyddog cymunedol yr ysgol ar gael - cysylltwch â’r orsaf heddlu cyn gynted a phosib. Eglurwch y sefyllfa a gofynnwch am rif digwyddiad - gwneir hyn yn gyflym
* Sicrhewch fod y meddiannu yn cael ei dystio gyda chadarnhad aelod arall o staff
* Ei gadw mewn iad addas ym mhresenoldeb tyst cyn i’r heddlu gyrraedd
* Bydd ffurflen adroddiad digwyddiad yn cael ei llenwi, gyda llofnodion tystion
* Ni ddylai staff wneud ymgais i ddadansoddi neu flasu unrhyw sylwedd anhysbys o dan unrhyw amgylchiadau
* Addysg gyda’r disgyblion

Os deuir o hyd i nodwyddau, chwistrellau neu daclau cyffuriau ar dir ein hysgol:

* HysbyCyngor y pennaeth
* Rhoddir y taclau mewn bocs pethau miniog, gan ddefnyddio menig a ‘*tweezers*’
* Cysylltir â’r gwasanaethau amgylcheddol i wasgu’r bocs
* HysbyCyngor y Swyddog Heddlu Cymunedol Ysgolion
* Bydd ffurflen ddigwyddiad yn cael ei llenwi
* Addysg gyda’r disgyblion

**12.7 Digwyddiadau sylweddau sy’n digwydd tu allan i oriau’r ysgol / neu yn y gymuned leol**

Nid oes gan yr ysgol unrhyw swyddogaeth wrth ymdrin ag achosion o gamddefnyddio sylweddau y tu allan i oriau a thir yr ysgol heblaw:

* Ar dripiau ac ymweliadau ysgol, pan fydd yr un rheolau a threfniadau yn berthnasol cyn belled ag sy’n rhesymol ac ymarferol
* Trwy roi gwybodaeth i asiantau perthnasol pan fo diogelwch neu les disgybl yn cael ei fygwth
* Cynorthwyo’r heddlu i atal y defnydd o dir o amgylch yr ysgol ar gyfer masnachu cyffuriau
* Pan fo camddefnyddio sylweddau (gan gynnwys alcohol) gan oedolion yn effeithio ar ddiogelwch disgybl
* Os yw achosion yn digwydd yn y gymuned leol byddwn yn gwneud gwaith ychwanegol gydag asiantau allanol priodol i atgyfnerthu negeseuon allweddol trwy ABCh a gwasanaethau ysgol

**12.8 Chwilio**

* Ni all staff ysgol archwilio disgyblion neu oedolion yn bersonol, eu dillad na’u heiddo personol heb ganiatâd hyd yn oed os ydynt yn amau eu bod yn meddu ar sylwedd neu eitem waharddedig
* Gall staff chwilio eiddo’r ysgol e.e. desgiau, loceri, er y dylid gofyn am ganiatâd o flaen llaw. Gellir chwilio hyd yn oed os gwrthodir caniatâd
* Gall staff ofyn i rywun droi eu pocedi allan, gwagu bagiau etc. Os yw ymdrechion i berswadio rhywun a amheuir o gamddefnyddio sylweddau i gydymffurfio â’r cais hwn yn methu, yna gall yr ysgol wneud un neu ddau o’r canlynol: yn achos disgybl, cysylltu â’r rhieni/gofalwyr a gofyn iddynt ddod i’r ysgol a chwilio’r disgybl a’i eiddo; NEU symud ar yn ffurfiol a chysylltu â’r Swyddog Heddlu Cymunedol Ysgolion
* Ni all staff gadw disgybl neu oedolyn heb eu caniatâd er mwyn eu chwilio
* Bydd angen i ysgolion gydbwyso’r tebygolrwydd fod trosedd wedi ei chyflawni yn erbyn y risg o dorri preifatrwydd yr unigolyn heb achos cyfiawn

**12.8.1 Cyswllt gyda rhieni/gofalwyr**

Bydd ymgais resymol i gysylltu â rhieni/gofalwyr i’w hysbysu y bydd eu plentyn yn cael eu chwilio. Nid oes gan rieni'r hawl i atal chwilio nag i’w oedi yn ormodol. Mae’r heddlu yn gyfyngedig iawn yn eu pwerau i gadw rhywun cyn chwilio. Os gellir cysylltu â rhieni/gofalwyr a’u bod yn gallu mynd i safle’r ysgol, byddant yn cael eu cymryd i’r ystafell ble bydd y chwilio yn digwydd. Bydd rhieni/gofalwyr yn cael gwybod am unrhyw achos o gamddefnyddio sylweddau oni bai:

* Fod pryderon ynghylch diogelu
* Y byddai’n amharu ar ymchwiliad ysgol
* Y byddai’n amharu ar ymchwiliad yr heddlu
* Y gallai olygu mwy o niwed i’r disgybl am reswm arall.

Fel arfer cysylltir â rhieni/gofalwyr yn uniongyrchol ar y ffôn os bydd achos o gamddefnyddio sylweddau. Os yw’n cael ei amau ac nid ei brofi, bydd y protocol heddlu a gytunwyd yn cael ei weithredu.

**12.8.2 Cyswllt gyda’r heddlu**

Pan roddir gwybodaeth i’r heddlu, gofynnir am chwilio a phwyslei Cyngor, ble bynnag fo’n bosib, y bydd y Swyddog Heddlu Cymunedol Ysgolion (neu fel arall swyddogion dillad plaen neu swyddogion amddiffyn teulu yn mynychu). Dim ond fel dewis olaf, neu os oes angen cynnal y chwilio yn sydyn y bydd swyddogion mewn gwisg yn mynychu’r ysgol.

Ar ôl cyrraedd, bydd swyddogion yn cael gwybod beth yw natur yr honiad a’r hyder yn y ffynhonnell gwybodaeth. Byddant yn cael eu hebrwng i’r ystafell ble bydd y chwilio yn digwydd, os yw’r disgybl eisoes wedi ei gadw.

Pan nad yw’r rhieni/gofalwyr yn bresennol bydd aelod o staff ysgol (addysgu neu gefnogi) yn bresennol trwy gydol y chwilio. Er y bydd rhai cwestiynau yn gysylltiedig â’r chwilio yn cael ei ganiatáu, ni chaniateir cyfweliad ffurfiol oni bai fod rhieni/gofalwyr yn bresennol. Mae’n annhebygol iawn y bydd cyfweliad o’r fath yn digwydd ar dir yr ysgol.

Dylai staff fod yn wyliadwrus o unrhyw ymgais gan y disgybl i ddianc er mwyn cael gwared ag unrhyw gyffuriau, neu geisio rhoi cyffuriau i unrhyw ddisgybl arall un ai yn y dosbarth neu ar y ffordd i’r chwilio.

**12.9 Cyfweld ac ymchwiliadau**

Cynhelir ymchwiliadau pellach ar ôl y digwyddiad; ac os yw’n briodol cynhelir cyfweliadau i sefydlu’r ffeithiau, lefel yr ymwneud ac a oedd eraill yn rhan. Efallai hefyd y bydd angen i ni drefnu cyfweliadau gyda staff, disgyblion eraill i gael cadarnhau’r ffeithiau ymhellach a chael cadarnhad. Bydd rhieni/gofalwyr yn cael gweld eu plentyn gydag aelod o staff yn bresennol bob amser. Gall swyddog heddlu cymunedol yr ysgol ymwneud mewn partneriaeth neu ymchwiliadau’r heddlu pan fo sylweddau anghyfreithlon posib dan sylw. Os bydd angen cael yr heddlu yno gwneir bob ymdrech i gael rhiant/gofalwr yn bresennol.

**12.10 Cyswllt gyda’r cyfryngau**

Ni fydd staff yn dweud wrth y wasg leol a’r cyfryngau ynglŷn â digwyddiadau a/neu faterion sy’n ymwneud â chamddefnyddio sylweddau. Mae hyn yn torri cyfrinachedd a gallai arwain at gamau disgyblaethol. Bydd y pennaeth, mewn ymgynghoriad gyda swyddfa’r wasg y Cyngor a’r llywodraethwyr yn ymdrin yn bersonol gyda bob mater sy’n ymwneud â’r cyfryngau. Bydd bob mater sy’n ymwneud â’r cyfryngau yn cael eu cyfeirio at swyddfa wasg y Cyngor.

**12.11 Cofnodi digwyddiadau (Atodiad 3)**

Cedwir cofnodion o BOB achos o gamddefnyddio sylweddau a rhai cysylltiedig.

Nid oes unrhyw ddyletswydd cyffredinol mewn cyfraith droseddol i ni fel ysgol ddatgelu gwybodaeth am gamddefnyddio sylweddau heblaw o dan Ddeddf Camddefnyddio Cyffuriau 1971, ble troseddir os yw unigolyn yn caniatáu i rywle gael ei ddefnyddio i ysmygu canabis neu opiwm, neu gynhyrchu, cyflenwi, gweinyddu cyffuriau a reolir, a ni wneir unrhyw beth i’w stopio.

**13. Cyfrinachedd a Diogelu**

Efallai y bydd angen dilyn trefniadau diogelu os yw diogelwch neu les disgybl (neu ddisgybl arall) o dan fygythiad. **Rhoddir dyletswydd ar y gweithwyr proffesiynol sy’n ymwneud i gyfnewid gwybodaeth er mwyn diogelu “plentyn” i ddilyn Trefniadau Amddiffyn Plant Cymru Gyfan 2008.** Ni all athrawon a gweithwyr proffesiynol gynnig cyfrinachedd diamod i ddisgyblion mewn addysg neu achosion o gamddefnyddio sylweddau a dylid gwneud hyn yn glir bob amser o’r cychwyn.

Os yw disgybl yn datgelu gwybodaeth sy’n sensitif, nad yw’n wybyddus yn gyffredinol ac mae’r disgybl yn gofyn iddo beidio cael ei hailadrodd, bydd yn cael ei drafod gyda’r pennaeth/cydlynydd diogelu. Bydd y cais yn cael ei anrhydeddu, fodd bynnag bydd cyfrinachedd yn cael ei dorri yn erbyn dymuniadau disgybl pan:

* Fo pryderon diogelu
* Mae bywyd rhywun mewn perygl o niwed difrifol i eraill
* Datgelir troseddau

Fodd bynnag, byddwn yn gwneud pob ymdrech i hysbysu’r disgybl gyntaf, egluro pam fod angen i hyn ddigwydd a sicrhau cytundeb y disgybl gyda’r modd mae’r ysgol yn bwriadu defnyddio unrhyw wybodaeth sensitif.

O ran addysg camddefnyddio sylweddau:

* Os yw athro yn clywed neu yn gweld rhywbeth yn ystod gwersi sy’n awgrymu fod disgybl mewn risg o niwed difrifol neu achosi niwed difrifol i eraill byddant yn dweud wrth y pennaeth/cydlynydd diogelu
* Bydd defnyddio rheolau a gytunwyd mewn dosbarthiadau yn creu ffiniau clir, annog disgyblion i beidio â rhannu gwybodaeth bersonol yn y dosbarth a sicrhau fod pawb yn teimlo yn ddiogel ac wedi eu parchu
* Bydd athrawon yn annog disgyblion i roi eu cwestiynau mewn blwch cwestiynau a fydd yn rhoi ‘amser meddwl’ i staff cyn ateb
* Os yw cwestiynau o natur bersonol neu os gofynnir cwestiynau penodol am e.e. gyffuriau anghyfreithlon anogir disgyblion i siarad gyda’u rhieni/gofalwyr a/neu asiantau cefnogi priodol
* Os yw athro yn clywed neu yn gweld rhywbeth yn ystod gwersi sy’n awgrymu fod gan ddisgybl wybodaeth am weithgareddau sy’n torri’r gyfraith byddwn yn cysylltu â’r pennaeth a swyddog cyswllt yr heddlu yn y lle cyntaf

**14. Trefn cwyno**

Dylai unrhyw gwynion am achosion neu addysg camddefnyddio sylweddau gael eu gwneud i’r pennaeth.

**15. Monitro ac arfarnu**

* Bydd y polisi hwn yn cael ei adolygu bob 3 mlynedd neu’n amlach os yw’n briodol. Mae hyn yn unol â’n cynllun gwella ysgol.
* Mae’r cydlynydd ABCh a’r cydlynydd gwyddoniaeth yn gyfrifol am adolygu addysg camddefnyddio sylweddau yn rheolaidd i sicrhau fod rhaglenni yn ymatebol i anghenion disgyblion a bod amgylchedd dysgu cefnogol yn cael ei gynnal ar gyfer pawb.
* Mae’r pennaeth a’r corff llywodraethol yn gyfrifol am fonitro digwyddiadau (e.e. nifer, natur, canlyniadau digwyddiadau a sawl cyfeiriad wnaed i asiantau allanol) ac adolygu trefniadau rheoli digwyddiadau.
* Bydd y pennaeth yn sicrhau fod y canfyddiadau o arfarniadau staff, rhieni/gofalwyr a disgyblion yn cyfrannu at broses hunan arfarnu ein hysgol ac at y broses adolygu polisiau.

Pennaeth: G Evans

Cadeirydd: Meleri Morris

Mabwysiadwyd gan y Llywodraethwyr: Mawrth 2012

Adolygwyd: Haf 2013, Gwanwyn 2015, Gwanwyn 2018, Mawrth 2021

**Atodiad 1 – Achos o Gamddefnyddio Sylweddau yn Ymwneud â Disgyblion**

**Atodiad 2 – Achos o Gamddefnyddio Sylweddau yn Ymwneud ag Oedolion**

**Atodiad 3 – Ffurflen Adrodd Ynghylch Achos o Gamddefnyddio Sylweddau**

**Atodiad 4 – Llythyrau Achosion o Gamddefnyddio Sylweddau**

**Atodiad 1**

**Achos o Gamddefnyddio Sylweddau yn Ymwneud â Disgyblion**

**Atodiad 2**

**Achos o Gamddefnyddio Sylweddau yn Ymwneud ag Oedolion **

**Atodiad 3**

**Ysgol BrynaerauCofnod o Achos Camddefnyddio Sylweddau (gan gynnwys ysmygu)**

|  |  |  |
| --- | --- | --- |
| **Pobl sy’n rhan o’r digwyddiad** |  | |
| Enw’r disgybl(ion) | Dosbarth(iadau) | A chafwyd achos tebyg yn flaenorol D / N |
|  |  |  |
|  |  |  |
|  |  |  |
|  |  |  |
| Enwau’r tystion | Staff / asiantau eraill | |

|  |  |
| --- | --- |
| **Math o ddigwyddiad** | **** |
| Ysmygu ar dir yr ysgol |  |
| Cyffuriau, taclau cyffuriau neu sbwriel cyffuriau wedi eu canfod ar neu ger tir yr ysgol |  |
| Disgyblion neu rieni yn meddu ar sylweddau ar dir yr ysgol, trip neu gludiant ysgol |  |
| Disgyblion neu rieni yn camddefnyddio sylweddau ar dir yr ysgol, trip neu gludiant ysgol |  |
| Disgyblion neu rieni yn gwerthu neu gyflenwi sylweddau ar dir yr ysgol, trip neu gludiant ysgol |  |
| Disgybl yn datgelu eu bod yn camddefnyddio sylweddau o fewn a thu hwnt i weithgareddau’r ysgol |  |
| Amheuaeth o gamddefnyddio sylweddau o fewn a thu hwnt i weithgareddau’r ysgol |  |
| Symptomau o gamddefnyddio sylweddau |  |
| Honiad o gamddefnyddio sylweddau o fewn a thu hwnt i weithgareddau’r ysgol |  |
| Rhiant/gofalwr o dan ddylanwad wrth gasglu’r disgybl |  |
| Rhiant/gofalwr yn mynegi pryderon am ddisgybl |  |
| Disgybl yn datgelu bod eu rhiant/gofalwr yn camddefnyddio sylweddau |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Disgrifiad o’r digwyddiad** | | | | | | | |
| Dyddiad | Amser | | iad | | | Sylweddau(au) | |
| Disgrifiad o’r digwyddiad gan gynnwys disgrifiad o unrhyw symptomau, beth a welwyd neu ddywedwyd a chamau a gymerwyd…. | | | | | | | |
|  | | | | | | | |
|  | | | | | | | |
|  | | | | | | | |
| Rhoddwyd triniaeth cymorth cyntaf   Do  Na | | Gan bwy | | | Pa driniaeth a roddwyd | | |
| Galwyd am ambiwlans   Do  Na | | Gan bwy | | | Amser | | |
| A gynhaliwyd unrhyw chwiliad?     Do  Na | | Gan bwy | | | Disgrifiad | | Enwau’r tystion |
| Cymerwyd y sylweddau   Do  Na | | Gan bwy | | | Ble cawsant eu cadw | | Enwau’r tystion |
| Gwaredu’r sylwedd   Amherthnasol   Toiled / sinc   Casglwyd gan y rhiant/gofalwr   Casglwyd gan yr heddlu | | Gan bwy | | | Dyddiad / amser | | Enwau’r tystion |
| A hysbyswyd y rhieni/gofalwyr   Do  Na | | Gan bwy | | Enw’r rhiant/gofalwr | | | Dyddiad / amser |
| Pwy arall sydd wedi eu hysbysu am y digwyddiad | |  yr heddlu   pennaeth   tiwtor dosbarth | | |  Arweinydd Sylweddau yr ysgol   Gwasanaeth Camddefnyddio Sylweddau Pobl Ifanc   Arall \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |
| Tynnwyd y disgybl o’r ysgol   Do  Na | | Casglwyd gan | | | | | Amser |

|  |  |  |
| --- | --- | --- |
| **Cwblhawyd y ffurflen gan** | | |
| Enw | Llofnod | Dyddiad |

**YSGOL Brynaerau**

**Cofnod o Weithredu Dilynol i Achos o Gamddefnyddio Sylweddau**

|  |  |  |  |
| --- | --- | --- | --- |
| **Cosb a roddwyd i’r disgybl(ion)** | | | |
| Cosb | | Dyddiad / amser cychwyn | Dyddiad / amser gorffen |
| Anfonwyd llythyr at y rhieni/gofalwyr   Do  Na | Dyddiad | Gan bwy | |
| Cosbau pellach yn dilyn ymchwiliadau / cyfarfodydd ail-integreiddio | | | |

|  |  |  |  |
| --- | --- | --- | --- |
| **Achosion o ysmygu yn unig** |  | |  |
| Taflenni iechyd ysmygu a gwybodaeth lafar wedi eu rhoi i’r disgybl   Do  Na  Gwybodaeth am gefnogaeth stopio ysmygu wedi ei roi i’r disgybl   Do  Na | | Gan bwy | Llofnod y disgybl |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Cyfarfod ail-integreiddio (amherthnasol ar gyfer ysmygu)** | | | | | | | | |
| Anfonwyd llythyr cyfarfod ail-integreiddio?   Do  Na | | | Gan bwy | | | Dyddiad anfonwyd | | |
| Pwy oedd yn bresennol (nodwch yr enw a pwy ydynt) | | | | | | | | |
| Dyddiad y cyfarfod | | | Amser y cyfarfod | | | iad | | |
| Pwyntiau trafod allweddol o’r cyfarfod a chamau/cefnogaeth a gytunwyd | | | | | | | | |
| Camau () | | | | Pwy | | | Manylion | |
|  | Rhoi taflenni a gwybodaeth lafar am sylweddau | | |  | | |  | |
|  | Rhoi gwybodaeth am wasanaeth cefnogi | | |  | | |
|  | Cynllun cefnogaeth fugeiliol | | |  | | |
| Cyfeirio at wasanaeth arall () | | | |  | | |
|  | Gwasanaeth camddefnyddio sylweddau pobl ifanc | | |  | | |
|  | Cyfeirio PAD | | |  | | |
|  | Gwasanaethau cymdeithasol | | |  | | |
|  | Arall \_\_\_\_\_\_\_\_\_\_\_\_\_\_\_\_\_\_\_\_\_\_ | | |  | | |
| A drefnwyd sesiwn gefnogi gydag aelod o staff ar y diwrnod dychwelyd i’r ysgol?   Do  Na | | Dyddiad ac amser | | | Gyda phwy? | | | A gynhaliwyd y cyfarfod hwn?   Do  Na  Os bu i’r disgybl wrthod, rhaid iddynt arwyddo yma  \_\_\_\_\_\_\_\_\_\_\_\_\_\_\_\_\_\_ |
| A drefnwyd cyfarfod dilynol?     Do  Na | | Dyddiad ac amser | | | Gyda phwy? | | | A gynhaliwyd hwn? |

|  |  |  |
| --- | --- | --- |
| **Datganiad y disgybl a’r rhiant/gofalwr**  Cytunwn fod hwn yn gofnod cywir o’r drafodaeth a gynhaliwyd ac yn cadarnhau ein bod wedi cael copi o’r ffurflen hon | | |
| Enw’r disgybl | Llofnod | Dyddiad |
| Enw’r rhiant/gofalwr | Llofnod | Dyddiad |
| Enw’r staff ysgol | Llofnod | Dyddiad |
| Arall…. | Llofnod | Dyddiad |

**Atodiad 4**

**Llythyrau Achosion o Gamddefnyddio Sylweddau**

Annwyl

**ACHOS O GAMDDEFNYDDIO SYLWEDDAU**

Mae eich plentyn wedi bod yn gysylltiedig ag achos o gamddefnyddio sylweddau.

Y sylwedd dan sylw oedd sigarennau.

Manylion:

Mae’r ysgol ac Awdurdod Addysg Cyngor Gwynedd yn ystyried camddefnyddio sylweddau yn ddifrifol iawn ac o ganlyniad i’r digwyddiad hwn bydd eich plentyn yn cael ei w/gwahardd o wersi prif ffrwd / o’r ysgol am ddiwrnod.

Mae eich plentyn wedi cael gwybodaeth am effeithiau negyddol ysmygu ar ei h/iechyd a’r gwasanaethau peidio ysmygu sydd ar gael i gefnogi ei ymdrech i roi gorau i ysmygu.

Bydd eich plentyn yn dychwelyd i wersi prif ffrwd / yr ysgol ar:

**POLISI CAMDDEFNYDDIO SYLWEDDAU: LLYTHYR SAFONOL 1**

**Atodiad 4**

**Llythyrau Achosion o Gamddefnyddio Sylweddau**

Annwyl

**ACHOS O GAMDDEFNYDDIO SYLWEDDAU**

Mae eich plentyn wedi bod yn gysylltiedig ag achos o gamddefnyddio sylweddau.

Y sylwedd dan sylw oedd:

Manylion y digwyddiad:

Mae’r ysgol AC Awdurdod Addysg Cyngor Gwynedd yn ystyried camddefnyddio sylweddau yn ddifrifol iawn ac o ganlyniad i’r digwyddiad hwn mae’r gosb ganlynol wedi ei rhoi i’ch plentyn:

Bydd eich plentyn yn dychwelyd i’r gwersi prif ffrwd / ysgol ar:

Hoffwn i chi fynychu’r cyfarfod ail-integreiddio yn yr ysgol ar gyfer eich plentyn

ar --------------------------------------------------- am -------------------------------

Yn y cyfarfod hwn byddwn yn trafod sut i helpu eich plentyn reoli unrhyw broblemau sy’n gysylltiedig â chamddefnyddio sylweddau a’r gefnogaeth y gall yr ysgol neu wasanaethau eraill eu cynnig i atal unrhyw ddigwyddiadau pellach a allai arwain at waharddiad.

A wnewch chi gadarnhau eich presenoldeb yn y cyfarfod hwn.

**POLISI CAMDDEFNYDDIO SYLWEDDAU: LLYTHYR SAFONOL 2**

**Atodiad 4**

**Llythyrau Achosion o Gamddefnyddio Sylweddau**

Annwyl

**ACHOS O GAMDDEFNYDDIO SYLWEDDAU**

Mae eich plentyn wedi bod yn gysylltiedig ag achos o gamddefnyddio sylweddau.

Roedd hyn yn achos difrifol o gamddefnyddio sylwedd anghyfreithlon. Y sylwedd dan sylw oedd

Manylion y digwyddiad:

Mae’r ysgol ac Awdurdod Addysg Cyngor Gwynedd yn ystyried camddefnyddio sylweddau yn ddifrifol iawn ac o ganlyniad i’r digwyddiad hwn bydd eich plentyn yn cael ei g/wahardd o’r ysgol am **5 diwrnod ysgol.**

Bydd eich plentyn yn cael ei g/wahardd o’r ysgol o

a bydd yn dychwelyd i’r ysgol ar

Mae’r heddlu a’r awdurdod addysg hefyd wedi cael gwybod am y digwyddiad.

Hoffwn i chi fynychu’r cyfarfod ail-integreiddio yn yr ysgol ar gyfer eich plentyn

ar --------------------------------------------------- am -------------------------------

Yn y cyfarfod hwn byddwn yn trafod sut i helpu eich plentyn reoli unrhyw broblemau sy’n gysylltiedig â chamddefnyddio sylweddau a’r gefnogaeth y gall yr ysgol neu wasanaethau eraill eu cynnig.

**MAE’N BWYSIG IAWN I NI EICH BOD CHI A’CH PLENTYN YN DEALL Y BYDDAI AIL ACHOS YN YMWNEUD Â SYLWEDD ANGHYFREITHLON YN GOLYGU GWAHARDDIAD PARHAOL O’R YSGOL.**

A wnewch chi gadarnhau y byddwch yn bresennol yn y cyfarfod hwn.

**POLISI CAMDDEFNYDDIO SYLWEDDAU: LLYTHYR SAFONOL 3**